བརྩམས་ཆོས་ཕྱོགས་ནས།༡སུམ་རྟགས་རྩ་འགྲེལ༽གྱི་དཔེ་ཆ་དེ་ལོ་ངོ་བཅུ་ཙམ་གྱི་རིང་ལ་སྤྱི་ཚོགས་ཁྲོད་དཔེ་ཆ༤༨༥༠༠ལྷག་དར་སྤེལ་དུ་སོང་ཡོད་པར་མ་ཟད་ཕྱོགས་སོ་སོ་ནས་ཧ་ཅང་གདེངས་འཇོག་དང་དགའ་བསུ་ཆེན་པོ་ཐོབ་པ་དང་།ད་སྐབས་བླ་རུང་ལྔ་རིག་ནང་བསྟན་སློབ་གླིང་སོགས་སློབ་གྲྭ་དང་དགོན་སྡེ་བཤད་གྲྭ་མི་ཉུང་བ་ཞིག་གི་ཁྲིད་གཞིའི་དཔེ་ཆ་ཉིད་དུ་གྱུར་ཡོད།༢དུས་རབས་ཀྱི་སྟེགས་བུའི་༽དཔེ་ཆ་དེ་དེང་རབས་སློབ་གསོའི་ཚད་གཞིར་སོན་པའི་དཔེ་དེབ་ཀྱི་དགའ་རྟགས་ཐོབ་པ་དང་།མཚོ་སྔོན་རླུང་འཕྲིན་ཁང་སོགས་ནས་གདེངས་འཇོག་ཆེན་པོ་ཐོབ་ཡོད་པར་མ་ཟད།དུས་རབས་དང་མཐུན་པའི་ན་གཞོན་སློབ་གསོ་བ་ཆེན་མོ་ཞེས་ཁོང་ལ་བསྔགས་བརྗོད་གནང་བ་མ་ཟད་བཅར་འདྲི་ཡང་ཡང་གནང་།༣རྒྱུན་ཤེས༽དཔེ་ཆ་དེ་དྲ་ལམ་ཀློག་པ་པོ་མང་པོས་ལྷག་ཏུ་དགའ་བསུ་མི་དམན་པ་ཐོབ་པར་མ་ཟད།རྩོམ་པ་པོ་གང་མང་ཞིག་གིས་དོ་སྣང་ཆེན་པོ་བྱ་ཡུལ་གྱི་བརྩམས་ཆོས་ཤིག་ཡིན།༤འཚོ་བའི་ལག་རྟེན༽གྱི་དཔེ་ཆ་འདི་དེང་གི་སྤྱི་ཚོགས་སྟེང་ཆེས་བཀོལ་རྒྱ་ཆེ་བའི་དཔེ་དེབ་ཅིག་ཡིན་པས།རྒྱལ་ཕྱི་ནང་གི་ཀློག་པ་པོ་ཁྲི་མ་འབུམ་གྱིས་ཧ་ཅང་གདེངས་འཇོག་ཆེན་པོ་བྱེད་བཞིན་པའི་ཁྱད་འཕགས་བརྩམས་ཆོས་ཤིག་ཏུ་གྱུར་ཡོད།༢༠༡༥ལོ་མི་རིགས་དཔེ་སྐྲུན་ཁང་གིས་དཔར་དུ་བསྐྲུན།